**Тэма:** “Антонімы”.

**Мэты:**

- пазнаёміць вучняў са словамі з супрацьлеглым значэннем;

- развіваць навык знаходзіць антонімы ў сказе і ў тэксце;

- узбагаччаць слоўнікавы запас вучняў словамі – антонімамі;

- выхоўваць акуратнасць пры выкананні пісьмовых заданняў.

**Абсталяванне**: падручнік, мультымедыйная ўстаноўка, карткі-заданні.

**Ход урока**

1. **Арганізацыйны момант.**

- Усім добры дзень!

І ў добры час!

Мова родная ў нас.

На ўрок я запрашаю

Усім поспехаў жадаю!

Сябрам сваім усмешку падарыце

Які настрой у вас, скажыце?

1. Праверка дамашняга задання.

Пр. 136 с. 74

- Прачытайце словы – сінонімы, якія вы падкрэслілі. *Слайд 2*

1. Арфаграфічная размінка.

К..стрычнік барваю

Прыбра..

Дубы, ..сіны

I р..бінкі;

Лісты ён з дрэ..

П..р..скідаў

На (у,ў)злескі,

Ву..кія сц..ж..нкі. *А. Дзеружынскі Слайд 3*

- Устаўце прапушчаныя літары. Растлумачце іх правапіс.

- Назавіце словы, якія ўжыты ў пераносным значэнні.

1. **Хвілінка чыстапісання.**

 *Слайд 4*

1. **Актуалізацыя ведаў.**

- Як называюцца словы блізкія па значэнню? (Сінонімы) *Слайд 5*

*Гульня “Пятае лішняе”.*

Адвага, смеласць, мужнасць, напорыстасць, храбрасць.

Падмануць, ашукаць, перахірыць, аблічыць, прадбачыць.

Жыццярадасны, прыўзняты, бадзёры, песенны, аптымістычны. *Слайд 6*

1. **Паведамленне тэмы ўрока.**

- Сёння на ўроку мы будзем працаваць над тэмай “Антонімы”, вучыцца падбіраць антонімы да слоў, знаходзіць іх у сказе.

1. **Новая тэма.**

- Разгледзьце пары малюнкаў. *(Слайд 7)* Прачытайце подпісы і назавіце ў іх словы, супрацьлеглыя па значэнні. (Белая - чорная)

- Чапля і казарка – дзікія птушкі. Яны занесены ў чырвоную кнігу РБ. Чапля белае жыве на балоце, а казарка чорная сустракаецца часцей за ўсё ў Бярэзінскім запаведніку.

- Прачытайце наступныя подпісы і назавіце ў іх словы, супрацьлеглыя па значэнні. *(Слайд 7)* (Смяецца - плача)

- Запішыце гэтыя сказы ў сшытку.

- Запомніце: словы, якія маюць супрацьлеглае лексічнае значэнне, называюцца антонімамі: смелы – баязлівы, блізка – далёка, праўда – няпраўда, паляцець – прыляцець. *Слайд 8*

*На дошцы запісаны словы.*

- Прачытайце і падбярыце да іх словы з супрацьлеглым значэннем (антонімы) і запішыце. Растлумачце арфаграмы.

Мн**о**га – Добры –

Вялікі – Блізка –

Плакаць –

**Музычная фізкультхвілінка**

1. **Работа па падручніку.**

Пр. 139

- Прачытайце прыказкі і прымаўкі. У якіх выпадках іх можна выкарыстаць? Спішыце. Падкрэсліце антонімы.

1. **Самастойная работа.**

Работа па картках.

Сцежка вузкая, а дарога .

Слон вялікі, а мыш .

Зіма халодная, а лета .

1. **Гульня “Пазнай пару”.**

- Я буду называць пары слоў. Калі гэта сінонімы, то вам трэба ўстаць, калі антонімы – сесць.

Сябар – вораг, будаваць – разбіваць, знайсці – адшукаць, менш – больш, злавацца – гневацца, пачатак – канец, баязлівы – смелы, крочыць – ідзе.

1. **Замацаванне.**

*Работа парамі па картках.*

- Рабяты, вам трэба ў парах знайсці антонімы ў прыказках і выпісаць іх парамі.

Лёгка пасварыцца, цяжэй памірыцца.

Добраму ўсюды добра, а кепскаму кепска.

Добрае чуваць далёка, а благое яшчэ далей.

Блізка відаць, ды далёка дабыць.

Лепш гордая праўда, чым салодкая мана. *Слайд 9*

1. **Вынік урока. Рэфлексія.**

- Якія словы называюцца антонімамі?

- Прывядзіце прыклады слоў – антонімаў.

- Прадоўжыце сказы:

Сёння на ўроку я навучыўся (-лася) … .

Я не зразумеў (-ла) … .

Мне было цікава … .

1. **Вытаўленне адзнак. Інфармацыя аб дамашняем заданне.**

с. 76 пр. 142

- Дома вам трэбы прачытаць і адгадаць загадкі. Спісаць тыя, у якіх ёсць словы – антонімы.